રાધનપુર વિસ્તારમાં બહોળા પ્રમાણમાં ઠાકોર સમાજના મતદારો છે. ભાજપના ઉમેદવાર લવિંગજી સોલંકી ઠકોર સમાજના અગ્રણી છે, આ વિસ્તારમાં તેમનું ખાસું વર્ચસ્વ છે. તેઓ શંકરસિંહ વાઘેલાના ચુસ્ત સમર્થક હતા અને ધારાસભ્ય પણ રહી ચૂક્યા છે. તો બીજી તરફ ભાવસિંહ રાઠોડ પણ ભાજપને સમર્થન જાહેર કરે એવી શક્યતા છે. એ પણ ઠાકોર સમાજના અગ્રણી છે અને ઠાકોર સમાજ પર તેમનો દબદબો છે તથા તેઓ ભાજપ અને કોંગ્રેસ બંનેના ધારાસભ્ય રહી ચૂક્યાં છે. અલ્પેશ ઠાકોર અને તેના સમર્થકોને ટક્કર આપવા માટે ભાજપે બે ધૂરંધરો ઊભા કર્યા છે. આમ, રાધનપુર બેઠક પર અલ્પેશ ઠાકોરની તાકાત ઓછી કરવામાં ભાજપે કોઇ કસર બાકી નથી રાખી. આ બેઠક પરના જાતિવાદના સમીકરણને ધ્યાનમાં રાખતા જ ભાજપ તમામ નિર્ણયો લઇ રહ્યું છે.